লেবাননের সুন্নি প্রধানমন্ত্রী সৌদি আরবকে ভালোবাসেন। বলা ভালো, ভালোবাসতে বাধ্য হন তিনি। তাঁর প্রধানমন্ত্রিত্বের পেছনে সৌদি সমর্থন রয়েছে। সৌদি আরবের নাগরিকও তিনি। অন্যদিকে সৌদি আরব মনে করে, সাদ হারিরি লেবাননে তাদের স্বার্থ রক্ষা করবেন। পাঠকদের নিশ্চয়ই মনে আছে, গত বছর সৌদি আরবে যাওয়ার কয়েক দিন পর হঠাৎ সৌদি টেলিভিশনে উপস্থিত হয়ে প্রধানমন্ত্রিত্ব ছেড়ে দেওয়ার ঘোষণা দিয়েছিলেন তিনি। পরে ফরাসি প্রেসিডেন্ট ইমানুয়েল ম্যাখোঁর মধ্যস্থতায় ফ্রান্সে গিয়ে পদত্যাগপত্র প্রত্যাহার করেন। প্রসংগত, হারিরি ফ্রান্সেরও নাগরিক।